[{"text_idx": "#000000", "text": "Forsu\u0308u\u0308tia (Forsythia) taimeperekond on saanud nime inglase William Forsyth\u2019i (1737-1804) ja\u0308rgi, kes oli Londonis Kensingtoni Botaanikaaia direktoriks. Perekonda kuuluvad heitlehised, vastakute saagjaservaliste liht (ka liit-lehtedega) po\u0303o\u0303sad. Vo\u0303rsed on paljad, o\u0303o\u0303nsad vo\u0303i kilejatest po\u0303ikvaheseintest koosneva sa\u0308siga. O\u0303ied kollased, neljatised, 1-3(6) kaupa, lehtede kaenlas, vili kupar, rohkete tiibjate seemnetega. Liigid on meil u\u0308sna ku\u0308lmahellad ja ku\u0308lmuvad u\u0308sna tugevasti karmimatel talvedel. Nad pole no\u0303udlikud mulla viljakuse suhtes, kuid aegajalt u\u0308mber po\u0303o\u0303sa komposti lisamisegasaab heale kasvamisele to\u0303husalt kaasa aidata. Po\u0303o\u0303sad o\u0303itsevad teise kasvuaasta vo\u0303rsetel, misto\u0303ttu igasugust lo\u0303ikamist ja ka\u0308rpimist on mo\u0303istlik teostada kohe pa\u0308rast o\u0303itsemist. Va\u0308lja tuleks lo\u0303igata ka kuivanud oksad. Forsu\u0308u\u0308tiaid on u\u0308sna ho\u0303lpus paljundada vegetatiivselt, juurevo\u0303sudest, haljaspistikutest, vo\u0303rsikutest. Perekonnas 7 liiki, millised on pa\u0308rit Ida-Aasiast, u\u0308ks liik ka Euroopast."}, {"text_idx": "#000001", "text": "Looklev forsu\u0308u\u0308tia (F. suspensa) Suudab kasvada ca 3 m ko\u0303rguseks po\u0303o\u0303saks, vo\u0303rsed looklevad, allapoole hoiduvad, mullaga kokku puutudes juurduvad. Liik pa\u0308rit Po\u0303hja- ja Kesk-Hiinast, kasvades seal ma\u0308eno\u0303lvadel. Vo\u0303rsed no\u0303rgalt neljakandilised, seest o\u0303o\u0303nsad. Lehed munajad lihtlehed, vo\u0303i kahe- ja kolmejagused lihtlehed kuni kolmetised liitlehed, kuni 9 cm pikad, ja 5 cm laiad, saagja servaga, terava tipu ja laikiilja alusega. O\u0303ied 1-2 kaupa, kuldkollased, vili (kupar) kitsasmunajas, ku\u0308lgedelt kokkusurutud, na\u0308sadega kaetud. O\u0303itseb aprill-mai, enne lehtimist. Liik on meil karmidel talvedel u\u0308sna tugevasti tagasi ku\u0308lmunud. O\u0303iepungad talvituvad ha\u0308sti alumistel okstel lume all, seeto\u0303ttu o\u0303itseb pa\u0308rast karmimaid talvesid ainult maapinnala\u0308hedaselt. Haljastuses on ta\u0308nu kevadisele varajasele o\u0303itsemisele ja kuldkollastele o\u0303itele palju ta\u0308helepanu pa\u0308lvinud. Kasutatakse linnahaljastuses, koduaedades, kiviktaimlate servades jne. Vajalik oleks taimi istutada po\u0303hjakaartest varjatud alale \u2013 on ku\u0308lmakahjustused va\u0308iksemad. Tore liik, soovitaks senisest enamat kasutamist."}, {"text_idx": "#000002", "text": "Va\u0308rdforsu\u0308u\u0308tia (F. x intermedia) vanemliikideks on F. suspensa x F. viridissima Lindl. (roheline f.). Po\u0303o\u0303sad on kuni 2 m ko\u0303rgused pu\u0308stiste vo\u0303i allalooklevate vo\u0303rsetega, lehed piklikmunajad kuni \u2013 su\u0308stjad, kuni 12 cm pikad, vahel ka kolmejagused, leheserv tipuosas ja\u0308mesaagjas. O\u0303ied tumekollased, 2-3 kaupa, o\u0303itseb aprill-mai. Liik on meie oludes ku\u0308lmakindlam kui eelmine, kuid karmidel talvedel on kahjustuspilt sama eelmisega. Haljastuses kasutamine analoogne eelmise liigiga. O\u0303itseb rikkalikumalt kui looklev forsu\u0308u\u0308tia. Palju on Euroopas aretatud sorte: \u2018Beatrix Farrand\u2019 \u2013 tugeva, pu\u0308stise kasvuga, keskmisekasvuline po\u0303o\u0303sas, kuldkollaste o\u0303itega, varane o\u0303itseja; \u2018Freja\u2019 \u2013 pu\u0308stise kasvu, tumeroheliste suurte lehtedega ja tumekollaste o\u0303itega; \u2018Golden Times\u2019 \u2013 lisaks o\u0303itele lehed puhkedes kuldkollased, hiljem kollase kuni puhasvalge servaga; \u2018Goldzauber\u2019 \u2013 eriti talvekindel sort, suurte kuldkollaste o\u0303itega; \u2018Lynwood\u2019 \u2013 Iirimaalt pa\u0308rit sort, suurte, kuldkollaste o\u0303itega; \u2018Spectabilis\u2019 \u2013 Rikkaliku o\u0303itsemisega laiuv sort; \u2018Spring Glory\u2019 \u2013 va\u0308ga rikkaliku o\u0303itsemisega, o\u0303ied suured helekollased; \u2018Week-End\u2019 \u2013 erkkollaste, va\u0308ga vara puhkevate o\u0303itega."}, {"text_idx": "#000003", "text": "Forsu\u0308u\u0308tia on kevadel aias esimene o\u0303itseja. Kui varakult on soojaks la\u0308inud, sa\u0308ravad po\u0303o\u0303sad juba aprilli lo\u0303pus kuldkollastes o\u0303ites."}, {"text_idx": "#000004", "text": "Ainuke o\u0303nnetus, mis forsu\u0308u\u0308tiat vo\u0303ib tabada, on ku\u0308lm talv. Forsu\u0308u\u0308tia o\u0303iepungad asuvad eelmise suve vo\u0303rsetel ning on juba su\u0308gisel puhkemisvalmis. Kui pakane neid na\u0308pistab, ja\u0308a\u0308vad po\u0303o\u0303sa ilu kevadised ko\u0303rghetked olemata ja ta on kogu suvi aias lihtsalt tagasihoidlik roheline laik. Alles lehtede punakaskuldne su\u0308gisva\u0308rv toob forsu\u0308u\u0308tia taas esile."}, {"text_idx": "#000005", "text": "Vanemates aedades na\u0308eme enamasti va\u0308rdforsu\u0308u\u0308tiat (Forsythia intermedia), seda liiki on meil peetud ko\u0303ige ku\u0308lmakindlamaks. Va\u0308rdforsu\u0308u\u0308tia on tugevakasvuline, po\u0303o\u0303sas sirgub paari-kolme meetri ko\u0303rguseks. Vanemad oksad kaarduvad alla. Rohke lumega talve ja\u0308rel o\u0303itsevad va\u0308hemasti alumised oksad ta\u0308nu lume kaitsele."}, {"text_idx": "#000006", "text": "Praegu pretendeerivad ku\u0308lmakindluses esikohale Skandinaavias aretatud sordid. Need sobivad va\u0308ikeaeda paremini, sest on kompaktsed ja pu\u0308stise kasvuga. O\u0303iepungad on neil muidugi kogu talve ilma meelevallas."}, {"text_idx": "#000007", "text": "Et forsu\u0308u\u0308tia ha\u0308sti o\u0303itseks, tuleb teda korrapa\u0308raselt harvendada, lo\u0303igates va\u0308lja ko\u0303ik vanad ja haiged oksad. Natuke peab ka\u0308rpima ka nooremate vo\u0303rsete latvu."}, {"text_idx": "#000008", "text": "Uuematel sortidel soovitatakse ko\u0303iki oksi umbes veerandi vo\u0303rra tagasi lo\u0303igata. Seda tuleb teha kevadel kohe pa\u0308rast o\u0303itsemist. Sel ajal puhkevad aga juba lehepungad, kahju on neid vigastada. Seega on mo\u0303istlik lo\u0303igata siis, kui po\u0303o\u0303sal on veel viimased u\u0308ksikud o\u0303ied. Vo\u0303ib ju harvendada ka su\u0308gisel, aga siis o\u0303itseb po\u0303o\u0303sas rikkalikumalt alles u\u0308leja\u0308rgmisel aastal, kui on kasvanud noored vo\u0303rsed."}, {"text_idx": "#000009", "text": "Vanemad, alla kaardunud oksad juurduvad u\u0308sna ho\u0303lpsasti. Veel paremini juurdub lookvo\u0303rsik: kaevake oksa alla ku\u0308mmekonna sentimeetri su\u0308gavune kraavike, kinnitage oks mingi konksuga selle po\u0303hja ning katke mullaga."}, {"text_idx": "#000011", "text": "Pistoksad lo\u0303igake su\u0308gisel pa\u0308rast lehtede langemist. Ko\u0303ikide ku\u0308lmakindlate liikide pistoksi vo\u0303ib vo\u0303tta ka talvel vo\u0303i isegi varakevadel enne pungade puhkemist. Kevadel pole seda muret, et oksad enne istutamist la\u0308bi kuivavad."}]